CELEX: C2010/028A/01
Language: hu
Date: 2010-02-04 00:00:00
Title: Pályázati felhívás – Informatikai igazgatói állásra (AD 14 vagy AD 15 besorolási fokozat)

4.2.2010   
            
            
               HU
            
            
               Az Európai Unió Hivatalos Lapja
            
            
               CA 28/1
            
         PÁLYÁZATI FELHÍVÁS
   Informatikai igazgatói állásra (AD 14 vagy AD 15 besorolási fokozat)
   (2010/C 28 A/01)
   Az Európai Unió Bírósága Infrastrukturális Főigazgatósága keretén belül hamarosan megüresedik az informatikai igazgatói állás (AD 14 vagy AD 15 besorolási fokozat). Ezen állás betöltésére a személyzeti szabályzat 29. cikke (2) bekezdésének alkalmazásával kerül sor.
   A FELADATOK JELLEGE
   Az infrastrukturális főigazgató felügyelete alatt dolgozó informatikai igazgató vezeti az Informatikai Technológiák Igazgatóságot (DTI), amelynek meghatározza és koordinálja a tevékenységét.
   Konzultál a Bíróság illetékes szerveivel az informatikai kérdésekben, és ennek keretében javaslatokat és jelentéseket tesz. Biztosítja a jövőbeli igények felmérését és a költségvetési és technikai tervezést, figyelembe véve az intézmény által meghatározott prioritásokat. Négy, hozzávetőleg 70 tisztviselőből álló igazgatási egységet vezet, és ellenőrzi az informatikai feladatok teljesítésére igénybe vett külső vállalkozások szolgáltatásait. Biztosítja, hogy az informatikai rendszerek megfeleljenek a hatályos előírásoknak és szabályozásoknak.
   A DTI feladatkörébe tartozik a Bíróság valamennyi informatikai szolgáltatása. Ez magában foglalja a telekommunikációs és multimédia-szolgáltatásokat is.
   SZÜKSÉGES OKLEVELEK ÉS DIPLOMÁK
   
               —
            
            
               teljes, oklevéllel tanúsított egyetemi képzettség,
            
         
               —
            
            
               igazolt alkalmasság jelentős igazgatási szolgálat igazgatására és vezetésére,
            
         
               —
            
            
               az informatikai stratégiai kérdések nagyon jó ismerete, és e téren szerzett komoly tapasztalatok. Az igazságszolgáltatás terén szerzett tapasztalat előnyt jelent,
            
         
               —
            
            
               igazolt tapasztalat informatikai projektek vezetésében,
            
         
               —
            
            
               igazolt alkalmasság a jövőbeli igények felmérésére és a stratégiai tervezésre, valamint az ezzel kapcsolatos beszámolók elkészítésére, továbbá igazolt tapasztalat e téren,
            
         
               —
            
            
               a költségvetési gazdálkodásnak és a jelentős beszerzési eljárások lebonyolításának magas szintű ismerete, és e téren szerzett tapasztalat,
            
         
               —
            
            
               a költségvetési rendelet, végrehajtási intézkedései, valamint az igazgatóság tevékenységi körébe tartozó ágazat terén az uniós intézményekre irányadó szabályozás jó ismerete,
            
         
               —
            
            
               az angol és a francia nyelvek jó ismerete.
            
         A PÁLYÁZATOK BENYÚJTÁSA
   Az ezen állás betöltésére irányuló pályázatot  elektronikus levelezés útján, a DIR-DTI-CURIA@curia.europa.eu címen lehet benyújtani, és annak legkésőbb 2010. február 26-án 18 óráig el kell jutnia a Bírósághoz. A pályázatokhoz részletes önéletrajzot, és minden más releváns iratot mellékelni kell.